de Victor Bratu 17.3.2016

Corpul de Control al premierului și-a articulat activitatea pe anul 2015 într-un raport premieră: din documentul consultat de cursdeguvernare.ro reiese că în 56 dintre aceste acțiuni au rezultat acte de control ”cu relevanță penală”.

De remarcat faptul că este prima oară când un guvern al României face publică activitatea derulată pe parcursul unui an de zile de Corpul său de control: toate guvernele post-decembriste au păstrat discreția asupra activității acestui organism de control.

Cutuma, afirmă surse politice, era ca rapoartele întocmite de Corpul de control să fie de cele mai multe ori păstrate în sertare și folosite de premierul în funcție în anumite momente, mai ales atunci când guvernarea s-a asigurat cu ajutorul unei coaliții de partide.

Rapoartele Corpului de control au mai fost folosite în trecut, în momentele de după schimbări de guvern, ca instrument de convingere a șefilor de instituții din subordinea Executivului pentru a părăsi funcția în care fuseseră numiți de precedentul guvern.

Unde s-au constatat nereguli de natură penală

Printre instituțiile la care, în anul 2015, s-au constatat posibile fapte de natură penală se numără:

Regia Națională a Pădurilor- Romsilva,

Secretariatul de Stat pentru reconoașterea meritelor luptătorilor împotriva regimului comunist,

Ministerul Mediului,

Ministerul Agriculturii,

Ministerul Economiei,

Ministerul Dezvoltării Regionale,

Ministerul Transporturilor,

Compania Națională de Investiții,

ANRP,

Autoritatea Națională pentru Turism,

Agenția Domeniilor Statului,

Garda Națională de Mediu,

Societatea Națională de Radiocomunicații,

Agenția Națională pentru Resurse Minerale,

CE Hunedoara

Agenția Nucleară pentru Deșeuri Radioacțive

Tot cu posibile fapte de natură penală mai sunt indicate și ”entitățile publice implicate în inițierea, elaborarea, avizarea, prezentarea și adoptarea” a diverse acte emise de Guvern, dar și diverse autorități locale.

Principalele constatări menţionate în rapoartele de control au relevat: